《帝台春 春恨用南唐元宗韵》
明代·彭孙贻

花影脉脉，春愁黯无力。成阵乱红，不管人愁，无风飞急。

冷落秋千上巳后，较愁似、去年今日。问多情，燕子刚来，天涯消息。

无消息，归未得，守月直到灯黑。尽夜夜朝朝泪痕多，准不过一江潮汐。

人去今春已非旧，春去那人可如昔。便侬做东风，肯花枝怜惜。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。